**4-nji maksat. Hemmeleri öz içine alýan we adalatly hem-de ýokary hilli bilimi üpjün etmek we hemmeleriň bütin ömrüniň dowamynda okamak mümkinçiligini höweslendirmek.**

**4.4 wezipe.****2030-njy ýyla çenli işe ýerleşmek, mynasyp iş tapmak we telekeçilik işi bilen meşgullanmak üçin talap edilýän endikleri, şol sanda hünär-tehniki bilimi bolan ýaşlaryň, uly ýaşly adamlaryň sanyny düýpli köpeltmek**

**4.4.1 görkeziji. Maglumat-kommunikasiýa ulgamynda endikleri bolan ýaşlaryñ/uly ýaşlylaryñ paýy, endikleriñ görnüşine bölmek bilen**

**Institusional maglumatlar:**

Gurama (guramalar):

ÝUNESKO-nyñ Statistika instituty

**Esasy düşünjeler we kesgitlemeler**

Kesgitleme:

Maglumat-kommunikasiýa tehnologiýarynda (MKT) işlemek endikleri bolan ýaşlaryñ we uly ýaşlylaryñ endikleriñ tipi boýunça paýy, ol belli bir wagtyñ dowamynda (mysal üçin, soñky üç aýda) kompýuterde işlemegiň belli bir endikleri bolan ýaşlaryñ (15-24 ýaş) we uly ýaşlylaryñ (15 we şondan uly ýaş) göterimi hökmünde kesgitlenýär.

Esaslandyrma:

MKT endikleri maglumat we kommunikasiýa tehnologiýalarynyñ netijeli peýdalanylmagyny kesgitleýär. Şunuñ ýaly endikleriñ bolmazlygy, ozalkylary ýaly, adamlara, hususan-da, aýallara maglumat we kommunikasiýa tehnologiýalarynyñ mümkinçiliginden doly peýda almaga päsgel berýän esasy kynçylyklaryñ biri bolup durýar.

**Konsepsiýa**

MKT endiklerini ölçemek maksatlarynda kompýuterden peýdalanylanda şu işler bölünip görkezilýär:

- Nusga almak ýa-da faýly ýa-da bukjany (papkany) ondan-oña geçirmek

- Resminamada maglumatlary gaýtalamak ýa-da ondan-oña geçirmek üçin nusga almak we goýmak (girizmek) üçin gurallary peýdalanmak

- Elektron poçta boýunça berkidilen faýllar bilen habarlary (mysal üçin, resminamany, şekilleri we wideo) ibermek

- Elektron tablisadaky esasy arifmetiki formulalary peýdalanmak

- Täze enjamlary birikdirmek we oturtmak (mysal üçin, modem, kamera, printer)

- Programma üpjünçiligini gözlemek, işletmek, oturtmak we sazlamak

- Tanyşdyryş programma üpjünçiligi bolan elektron tanyşdyryşlary döretmek (şol sanda, tekst, şekil, ses, wedeo ýa-da diagrammalar)

- Faýllary kompýuter bilen beýleki enjamlaryñ arasynda geçirmek

- Ýöriteleşdirilen programma dilini peýdalanmak bilen kompýuter programmasyny ýazmak

Kompýuter stoluñ üstünde goýulýan kompýuter, portatiw (çaklañ) kompýuter ýa-da planşet (ýa-da şoña meñzeş jübi kompýuteri) ýaly düşünjeleri öz içine alýar. Muña intellektual telewizorlar ýa-da öýjükli telefonlar ýaly, içinde gurlan käbir hasaplaýyş ukyplary bolan enjamlar goşulmaýar.

**Teswirler we çäklendirmeler:**

Bu görkeziji belli bir derejede täze bolup durýar, ýöne şunda ol halkara derejede ylalaşylan kesgitlemelere we usulyýete esaslanandyr. Kesgitleme we usulyýet Halkara elektroagatnaşyk bileleşiginiñ (HEB) utgaşdyrmagynda, HEB-niñ bilermenleriniñ kömegi bilen we ýurtlar bilen giñişleýin geñeşmeler geçirilenden soñ işlenip taýýarlandy. Şeýle hem bu görkeziji MKT-ny ösdürmek ulgamynda 2014-nji ýylda BMG-nyñ Statistika komissiýasy tarapyndan makullanan esasy görkezijileriñ biri bolup durýar.

Görkeziji respondentler tarapyndan özleriniñ hasabat döwründe amala aşyran işleriniñ kompýuter bilen baglanyşykly käbir görnüşleri babatynda beren jogaplaryna esaslandy. Emma bu endiklere göni baha bermek bolup durmaýar we häzirlikçe bu işiñ netijeliligi näbelli bolup galýar.

Esasy meseleleriñ biri HEA-niñ (Halkara energetika agentligi) kesgitlemesiniñ HEB-niñ kesgitlemesinden tapawutlylykda programmalaşdyrmagy öz içine almaýandygyndan ybaratdyr. Kesgitlemeleriñ ikisiniñ hem kompýuteriñ we Internete çykalgasy bolan kompýuteriñ gündelik durmuşyñ möhüm predmeti bolup durýandygyny nygtaýandygyna garamazdan, HEA-niñ MKT-ny peýdalanmak endigi babatynda kesgitlemesi HEB-iñ kesgitlemesi bilen deñeşdirilende has çäklidir. Eger umumy esas döredilse, bu kesgitlemeleri laýyk getirmeli bolar.

**Usulyýet**

Hasaplama usuly

Görkeziji üýtgeýän ululyklaryñ saýlanyp alnan sany boýunça «hawa» diýip jogap beren adamlaryñ göterimi hökmünde hasaplanyp çykarylýar, mysal üçin:

* dürli predmet ugurlarynda ýa-da okuw ugurlarynda MKT endiklerini peýdalanmak,
* mekdepde ýa-da mekdepden daşary we/ýa-da iş ýerinde MKT endiklerini peýdalanmak,
* mekdepde ýa-da mekdepden daşary we/ýa-da iş ýerinde MKT endiklerini peýdalanmak üçin sarp edilýän iñ az wagt,
* mekdepde ýa-da mekdepden daşary we/ýa-da iş ýerinde Internetiñ elýeterliligi we ş.m.

PICTa = ICTa/Pa

bu ýerde: PICTa,s = ýaş toparynda MKT ulgamynda endikleri bolan adamlaryñ paýy;

ICTa,s = ýaş toparynda MKT ulgamynda endikleri bolan adamlaryñ sany;

Pa = a ýaş toparyndaky ilat.

**Bölme**

Ýaşy ýa-da talyplaryñ ýaş toparlary, jynsy, bolýan ýeri we durmuş-ykdysady statusy boýunça bölmek bilen, eger olar degişli soraşmada bir ýere jemlenen bolsa.

**Ýok bolan maglumatlary işlemek:**

*Ýurduñ derejesinde*

Maglumatlary ýygnamak üçin jogapkär tarap kesgitlenmedi

*Sebit we global derejelerde*

Maglumatlary ýygnamak üçin jogapkär tarap kesgitlenmedi

**Sebitleýin jemlenen görkezijiler:**

Sebitleýin we global jemlenen görkezijiler häzirki wagtda elýeter däldir.

**Deñ gelmezlikleriñ çeşmeleri:**

Ýok

**Maglumat çeşmeleri:**

Beýan etme

Mekdeplere ýa-da öý hojalyklaryna geçirilýän we olarda MKT-ny peýdalanmagyñ saýlanyp alnan endiklerden peýdalanylyşy barada maglumatlar ýygnalýan gözegçilikler

Maglumatlary ýygnamagyñ barşy: maglumatlar her bir soraşma üçin jogapkär degişli guramalar (Ýewrostat we HEB) tarapyndan berildi.

**Maglumatlaryñ elýeterliligi**

42 ýurt görkezilýär

Wagt hatary

2005-2014

**Senenama**

Maglumatlary ýygnamak: dürli hili geçirilýär. Her bir soraşmanyñ maglumatlary ýygnamak babatynda özüniñ aýlanyşyk döwri bardyr.

**Maglumatlar bilen üpjün edijiler:**

Öý hojalyklaryna gözegçilik geçirmek ýa-da okuw işine baha bermek üçin jogapkär edaralar (şol sanda bilim ministrligi, milli statistika müdirlikleri we maglumatlar bilen beýleki üpjün edijiler), olarda MKT endiklerinden peýdalanylyşy barada maglumatlar ýygnalýar. Milletara maksatlar üçin maglumatlar bilen üpjün edijiler Ýewrostaty we Halkara elektroaragatnaşyk bileleşigini (HEB) öz içine alýar.

**Maglumatlary düzüjiler:**

ÝUNESKO-nyñ Statistika instituty

**Salgylanmalar**

URL: <http://www.uis.unesco.org/Pages/default.aspx>

Salgylanmalar:

Halkara elektroaragatnaşyk bileleşigi: http://www.itu.int/dms\_pub/itu-d/opb/ind/D-IND-ITCMEAS-2014-PDF-E.pdf

Ýewrostat: <https://circabc.europa.eu/sd/a/50760cae-348b-4a8a-9569-a96a6704fb70/Methodological_Manual_2015_ISS.zip>

**Baglanyşykly görkezijiler**

4.5, 5.b, 8.5, 8.6, 8.b, 9.2, 9.c